پروان ولایت کې په ټولنه کې د افغانی سرې میاشتې د استازو (مجامع ولایتی) پرانست غونډه ترسره شوه! نن پنجشنبه د روان ١٤٤٤ سپوږمیزکال د شوال المکرم میاشتې پر ٢٧ مه چې د ۱۴۰٢ لمریزکال د غویی میاشتې له ٢٨ مې نېټې سره سمون لری د پروان په ولایت کې د سرې میاشتې د مجامع ولایتی کمېټې د غړو پرانېست غونډه د افغانی سرې میاشتې د قدرمن رٸیس الحاج مولوی مطیع الحق خالص صاحب، د شمال لویدیځ مرکزی زون ریاست رٸیس ښاغلی میا حفیظ الدین قمری صاحب، د سرې میاشتې د داخلی تفتیش رٸیس ښاغلی مولوی محمد نسیم احمدی صاحب، د مجامع ولایتی ریاست رٸیس ښاغلی محمد طیب مبارک صاحب، د خپرونو او نشراتو رٸیس ښاغلی عرفان الله شرفزوی صاحب، د پروان د سرې میاشتې نماینده ګۍ ریاست رٸیس ښاغلی ملا شمس الحق صادق صاحب او د پروان ولایت د نهه ګونو ولسوالیو او مرکز اړوند ناحیو د مجامع ولایتی ٦٣ غړو، د نماینده ګۍ کارکوونکو او رضاکارانو په شتون کې ترسره شوه. غونډه د قاری صاحب مطیع الله الهام له لوری د قران عظیم الشان د څو مبارکو ایتونو په تلاوت سره پیل شوه چې ورپسې د پروان ولایت د افغانی سرې میاشتې نماینده ګۍ ریاست رٸیس ښاغلی ملا شمس الحق صادق صاحب د سرې میاشتې د مشرتابه په شمول ټولو راغلو مېلمنو ته د ښه راغلاست ترڅنګ د نماینده ګۍ د تېر (١٤٠١) لمریز کال د فعالیتونو، لاسته راوړنو او عوایدو په اړه د غونډې ګډونوالو سره مختصر معلومات شریک کړل او د مجامع ولایتی کمېټې په جوړېدو یې خوښی څرګنده کړه او له خپل طرفه یې ټاکل شوو استازو ته ډاډ ورکړ چې مونږ به مو تر خپلې وسې ان شاءالله همېش په خدمت کې اوسو او له دوی یې وغوښتل ترڅو د بې وزلو، اړمنو او ناچارو وګړو په شناسایۍ کې زمونږ سره همکار و اوسی او خپل مسٸولیتونه په صداقت او اخلاص ترسره کړی. ورپسې د سرې میاشتې د داخلی تفتیش رٸیس ښاغلی مولوی صاحب محمد نسیم احمدی خپله عالمانه وینا د غونډې له حاضرینو سره شریکه کړه او د اسلام مبارک دین له نظره یې د امانتدارۍ، عدل او انصاف او په ټوله کې د ژوند په چارو کې د اخلاص او صداقت پر اهمیت مفصله وینا وکړه، چې ورپسې د شمالغرب مرکزی زون ریاست رٸیس ښاغلی مولوی صاحب میا حفیظ الدین قمری د ولایتی مجامع غړو ته د افغان ولس د اوسنیو ستونزو او اقتصادی مشکلاتو په اړه وینا وکړه او له دوی څخه یې وغوښتل ترڅو تاسې د ولس ستونزې تر مسٸولو چارواکو په کامله ایماندارۍ او کامل صداقت ورسوٸ او هېڅکله خپلوۍ، ملګرتیا او قومیت په نظر کې و نه نیسٸ او هڅه وکړٸ چې د افغانی سرې میاشتې ټولنې سره د اړمنو، بې وزلو، کونډو او بې سرپرسته کورنیو په پېژندنه کې همکاری وکړٸ، چې ورپسې د خپرونو او نشراتو ښاغلی رٸیس عرفان الله شرفزوی د افغانی سرې میاشتې ټولنې د تاریخی پس منظر، بشرپالو، خیریه، روغتیایی او ښوونیزو فعالیتونو او د رضاکارانو ادارې او مجامع ولایتی کمېټې پر جوړښت او د استازو په اړه خبرې وکړې چې له دې وروسته د مجامع ولایتی رٸیس ښاغلی محمد طیب مبارک صاحب د مجامع ولایتی کمېټې د ایجاد، اهدافو او د غړو د دندو او مسٸولیتونو په اړه تفصیلی خبرې وکړې، له دې وروسته د مجامع ولایتی کمېټې د غړو په استازولۍ درې تنو خبرې وکړې چې ورپسې د افغانی سرې میاشتې ټولنې قدرمن رٸیس الحاج مولوی مطیع الحق خالص صاحب خپله هر اړخیزه او جامع وینا د غونډې ګډونوالو ته واوروله او د ښه راغلاست ویلو څخه یې وروسته د خپلو خبرو په ترڅ کې وویل چې "کله چې ماته د افغانی سرې میاشتې مسؤلیت راپه غاړه شو، نو له ما سره دا اندیښنه پیدا شوه، چې دا مسؤلیت زما لپاره د امتحان ځای دی او زه به څنګه وکولای شم له دغې امتحان بریالی راووځم، ځکه دا ځای د کونډو، یتیمانو او بې سرپرسته وګړو د لاسنیوی ځای دی، نو څنګه به د هېواد له هر ګوټه د اړمن ولس غږ تر خپل مېزه را ورسوو او څنګه به مونږ ولس ته او ولس مونږ ته لاسرسی ومومی؛ بې له دې بله لاره نه وه، چې په ټولنه کې د افغانی سرې میاشتې د استازو یو بهیر پیل کړم او د دوی پر مټ د اړمن ولس غږ تر خپل مېزه راورسوم؛ په همدې هوډ مو په ټولنه کې د افغانی سرې میاشتې د استازو بهیر پیل کړ". نوموړی وویل "یوازې د یو تن اوږې نشی کولی دا پیټی تر منزله ورسوی؛ یاد استازی به مونږ ته له هر ډول توپیر پرته اړمنې کورنۍ راپېژنی او مونږ به هڅه کوو له خپلې وسې سره سم د هغوی لاسنیوی وکړو". ښاغلی مولوی مطیع الحق خالص وویل "که مونږ او تاسې په ګډه خپل ولس راپورته نکړو، نو بل کوم څوک نشته چې راپورته یې کړی او د مرستې لاس ورکړی". نوموړی وویل "افغانی سره میاشت د ناپیېلتوب او ناپلوۍ د اصل په نظر کې نیولو سره فقط اړمنو او بې وزله هېوادوالو ته د مرستې رسولو په برخه کې ژمنتیا لری او هېڅکله خپلوۍ، ملګرتیاوې او قومیت ته ارزښت نه ورکوی. 09:39 PM ښاغلی مولوی مطیع الحق خالص راټولو شویو استازو ته وویل، چې "له نن وروسته به تاسې له مونږ سره د اړمنو وګړو په راپېژندلو کې همکاری کوئ، د افغانی سرې میاشتې خدماتو کې که کومه نیمګړتیا ولیدل شی تاسې به یې له مونږ سره شریکوئ او مونږ به د نیمګړتیا د پوره کولو لپاره لاس په کار کېږو". غونډه د اختتامیې دوعا په لوستو سره پای ته ورسېده. د پروان ولایت د افغانی سرې میاشتې نماینده ګۍ ریاست د نشراتو مدیریت